paragraph_text: Mountain Indijanci potpuno su ovisili o lovu na losa, šumskog karibua, planinskih koza i ovaca iz Dall-a. Zbog promjena migracijskih ruta ove divljači Indijanci bi ponekad bili potpuno ovisni o ulovu iz prošle sezone lova,. A znale su tada zbog gladi stradati cijele obitelji. Područje također ne obiluje ni krznašima pa uglavnom trguju suhim mesom, salom i kožom. U kasnom 19. stoljeću prihvatili su čamac od losove kože s rebrima od omorike, dug 12 do 18 metara. Bio je funkcionalan jedino za putovanje nizvodno. Ovakvim načinom života pleme je živjelo sve do polovice 20. stoljeća, od kada počinju stalno-naseljeno živjeti u Tuliti.